Di Verona, terdapat dua buah keluarga yang sama hebat,
permusuhan lama menjadi pemberontakan, semua orang saling menumpahkan darah.
Kedua-dua keluarga bermusuh ini mempunyai anak,
pasangan kekasih bernasib malang yang mengorbankan nyawa sendiri.
Kisah hidup mereka yang menyedihkan membuat
ibu bapa mereka berhenti bermusuhan selepas kematian mereka.
Perjalanan cinta mereka yang mendebarkan bakal dibayangi maut
dan amarah ibu bapa mereka yang berterusan.
Ia tak dapat dipadamkan selain dengan kematian anak-anak mereka
Inilah yang bakal dipersembahkan selama dua jam di pentas ini.
DI VERONA
Terdapat dua buah keluarga
yang sama hebat,
di Verona, tempat kisah ini berlaku,
permusuhan lama menjadi pemberontakan,
semua orang saling menumpahkan darah.
Kedua-dua keluarga bermusuh ini mempunyai anak,
pasangan kekasih bernasib malang
yang mengorbankan nyawa sendiri.
FULGENCIO CAPULET AYAH JULIET
GLORIA CAPULET IBU JULIET
TED MONTAGUE AYAH ROMEO
CAROLINE MONTAGUE IBU ROMEO
KAPTEN PRINCE KETUA POLIS
DAVE PARIS ANAK GABENOR
MERCUTIO KAWAN BAIK ROMEO
Semua ahli Keluarga Capulet buat saya marah!
Tak guna!
Raja Tak Guna! Pergilah!
KUMPULAN KELUARGA MONTAGUE
DIRUNCITKAN KEPADA GENERASI AKAN DATANG OLEH PEMBINAAN MONTAGUE
STESEN MINYAK PHOENIX
Tuan-tuan kita yang bermusuhan!
Begitu juga kita, orang-orang mereka!
KUMPULAN KELUARGA CAPULET
-Buih, buih, kacau dan membuat kacau. -Saya pula
-seorang yang tampan. -Saya pula seorang yang tampan.
Saya pula seorang yang tampan.
Orang-orang Keluarga Capulet datang.
Lawan! Saya akan sokong awak.
Saya akan gigit ibu jari untuk cuba mencabar mereka.
Pergi dulu. Saya akan datang kemudian.
-Awak gigit ibu jari ke arah kami? -Memang benar.
Awak gigit ibu jari ke arah kami?
Adakah undang-undang
-menyebelahi kita jika saya kata ya? -Tak!
Tak, saya cuma gigit ibu jari saya, bukan ke arah awak!
-Awak cuba memulakan pergaduhan? -Pergaduhan? Tak!
Jika awak mahu bergaduh, sayalah orangnya.
-Tuan saya sehebat tuan awak. -Bukankah tuan saya lebih hebat?
Saudara tuan saya datang. Cakap "lebih baik"!
-Ya, lebih baik! -Awak berbohong!
Keluarkan senjata jika awak lelaki sebenar!
Hentikannya! Kamu semua tak sedar apa yang kamu lakukan.
SWORD 9MM SIRI S
Keluarkan senjata awak.
MINYAK BIASA
TAMBAH LEBIH MINYAK PADA PEMBAKARAN ENJIN
Awak keluarkan senjata hanya untuk berlawan dengan orang suruhan biasa?
Pusinglah, Benvolio,
dan pandang orang yang akan membunuh awak.
Saya cuma berbaik-baik.
Simpan senjata awak atau gunakannya untuk bantu saya hentikan pergaduhan ini.
Berbaik?
Saya benci perkataan itu
seperti saya membenci neraka,
semua ahli kumpulan dan Keluarga Montague
dan awak.
Tembak!
-Mari sini! -Tunggu!
Mari sini!
KERETA ARGOSY
RUSUHAN GANAS
MONTAGUE LAWAN CAPULET
Permusuhan lama menjadi pemberontakan.
Jangan teruskan.
PANTAI VERONA MONTAGUE
Berikan senjata Longsword saya.
Awak tak boleh berlawan dengan musuh.
Para pemberontak, kamu semua musuh keamanan!
Letakkan senjata kamu.
Kamu semua akan dihukum
jika kamu tak letakkan senjata!
Tiga kali rusuhan berlaku
semuanya disebabkan perselisihan antara Keluarga Capulet dan Montague.
Tiga kali keamanan tergugat di kawasan kita.
Jika kamu semua cetuskan kekacauan di jalanan lagi,
nyawa kamu akan menjadi gantinya.
Di manakah Romeo? Awak nampak dia hari ini?
Mujurlah dia tak terlibat dalam pergaduhan hari ini.
Puan, saya nampak anak awak berjalan-jalan di dusun Sycamore pada waktu pagi.
Dia kerap ke sana pada waktu pagi, air matanya menambah embun pagi.
Sebaik saja matahari terbit, anak saya yang kesedihan pulang
dan mengurung dirinya di dalam bilik,
menutup tingkapnya, menghalang cahaya matahari daripada masuk
dan duduk dalam gelap.
Cinta penuh perselisihan, kebencian penuh cinta
cinta yang datang tanpa diduga.
Kebahagiaan yang menyedihkan,
kebodohan yang sebenar.
Perkara yang indah bercampur dengan kekacauan yang teruk.
TEMBAK PETIR
Sikap muramnya ini tak patut dibiarkan,
melainkan seseorang yang bijak dapat menyelesaikan masalahnya.
Jadi, tolonglah ke tepi.
Sama ada dia beritahu saya masalahnya atau dia akan menidakkannya.
Mari kita pergi.
Selamat pagi, sepupu.
Hari masih siang?
Jam baru bertukar.
Masa lambat berlalu apabila kita sedang bersedih.
Adakah ayah saya yang baru bergegas pergi tadi?
Betul.
Apa yang buat awak sedih dan masa lambat berjalan?
Saya tiada sesuatu yang buat masa berjalan pantas.
-Awak dilamun cinta? -Tak lagi.
-Dilamun cinta? -Saya cintakan seseorang tapi tak dibalas.
Sedihnya. Cinta itu indah tapi sangat sukar apabila dialami sendiri.
Menyedihkannya, cinta itu buta tapi ia tetap memaksa kita akur kepadanya.
Di mana kita akan pergi makan?
Darah yang berharga ini.
Kemarahan tak mendatangkan faedah.
Undang-undang takkan hilang...
Aduhai. Pergaduhan apa yang berlaku tadi?
-Romeo, saya... -Diam, saya sudah dengar semuanya.
Pergaduhan ini tentang kebencian tapi ia berkaitan dengan cinta.
Cinta penuh perselisihan, kebencian penuh cinta.
Cinta yang datang tanpa diduga.
Kebahagiaan yang menyedihkan, kebodohan yang sebenar.
Perkara yang indah bercampur dengan kekacauan yang teruk.
Cinta itu berat dan ringan.
Adakah awak ketawa?
Tak, saya menangis.
Kenapa awak menangis?
-Saya menangis sebab awak bersedih. -Selamat tinggal, sepupu.
Tunggu, saya akan ikut awak.
Kalau awak tinggalkan saya, awak sudah buat salah dengan saya.
DAVE PARIS BUJANG TAHUN INI
Namun, Montague juga telah bersumpah seperti saya, terima hukuman yang sama.
Tak sukar bagi lelaki tua seperti kami untuk kekalkan kedamaian.
Kamu berdua dihormati dan malang sekali kamu bermusuhan.
Namun, apa jawapan tuan terhadap permintaan saya?
Saya akan ulang perkara yang sama saya katakan sebelum ini.
Anak gadis saya masih muda lagi.
Tunggu dua musim panas lagi sebelum kita fikir yang dia bersedia untuk berkahwin.
Ramai yang lebih muda daripadanya sudah berkahwin dan gembira melahirkan anak.
Gadis yang kahwin awal membesar terlalu awal.
Malam ini, saya akan mengadakan jamuan.
Di rumah saya yang sederhana malam ini,
ramai gadis muda akan menyerikan suasana.
Apabila awak lihat semua gadis itu,
awak takkan rasa anak gadis saya yang terbaik lagi.
Mari ikut saya.
Beritahulah, siapa yang awak cintai?
Sebenarnya, saya mencintai seorang wanita.
Saya sudah menekanya apabila saya kata awak sedang dilamun cinta.
Tekaan yang tepat.
Gadis yang saya cintai sungguh cantik.
Gadis yang cantik selalunya cepat dirampas orang.
Awak sudah salah.
Dia tak mahu dipanah asmara,
dipandang dengan penuh cinta atau menerima pemberian emas.
Jadi, dia bersumpah mahu kekal perawan sepanjang hayat?
Ya, ia cuma mensia-siakan kecantikannya.
Dengarlah nasihat saya.
-Lupakan gadis itu. -Ajarlah saya cara melupakannya.
Luaskan pemandangan awak.
Lihatlah gadis-gadis cantik yang lain.
Romeo, awak sudah hilang akal?
Bukan hilang akal tapi lebih tertekan daripada orang sakit jiwa yang dipasung.
Seperti terpenjara, tak diberi makan, dipukul dan diseksa.
Selamat sejahtera.
TIADA TIKET, TIADA SENJATA
Sekarang saya akan beritahu anda tanpa bertanya.
Keluarga Capulet yang kaya mengadakan jamuan tradisi mereka.
Para tetamu jemputannya cukup menarik.
Signor Placentio dan isterinya serta anak-anak perempuannya,
balu Utruvio dan anak-anak saudara perempuannya, Rosaline...
Rosaline yang awak cintai akan berada di jamuan Keluarga Capulet,
bersama setiap wanita cantik di Verona.
Jika anda bukan ahli kumpulan atau Keluarga Montague, datanglah minum wain.
Pergi sana dan bandingkan dia dengan gadis lain yang saya akan kenalkan.
Gadis yang awak sangka secantik angsa akan jadi sehodoh gagak.
Saya akan pergi, bukan kerana gadis lain tapi untuk lihat gadis yang saya cintai.
CINTA
RUMAH AGAM CAPULET
Juliet!
Juliet.
Juliet!
Pengasuh!
Pengasuh, di mana anak saya? Panggilkannya untuk saya.
Saya sudah suruh dia datang.
Julieta!
Juliet!
Saya sudah sampai. Apa yang ibu mahu?
Pengasuh, tinggalkan kami sebentar.
Kami mesti berbincang secara rahsia.
Pengasuh, datang balik!
Saya baru teringat.
Awak boleh dengar rahsia kami.
Awak pun tahu betapa mudanya anak saya.
Awaklah bayi paling comel pernah saya asuh.
Mengikut kiraan saya, saya sudah jadi ibu pada usia awak.
Sementara itu, awak masih lagi perawan.
Biar ibu berterus-terang.
Paris yang berani ini mahu kamu menjadi kekasihnya.
Seorang lelaki, cik muda.
Tak ramai lelaki sehebatnya di dunia ini.
Dia sempurna seumpama patung lilin.
Tiada bunga yang sempurna sepertinya pada musim panas di Verona.
-Tak, dialah bunga yang terbaik. -Pengasuh.
Malam ini, kamu akan bertemunya di jamuan kita.
Pandang dan nikmatilah wajah Paris yang kacak.
Lelaki bujang ini hanya perlukan seorang isteri
untuk menjadikannya lebih sempurna.
Dengan mengahwininya, kamu akan miliki hartanya dan takkan hilang apa-apa.
Tak, awak akan jadi lebih besar.
Besar kerana lelaki buat wanita jadi mengandung.
Jawablah. Dapatkah kamu menerima cinta Paris?
Saya akan lihat dia dan cuba menyukainya jika saya sukakannya.
Namun, saya takkan jatuh cinta padanya melebihi apa yang ibu mahukan.
-Puan, para tetamu sudah tiba. -Pergi!
Kami ikut awak.
Juliet!
Pergilah.
Carilah lelaki yang menggembirakan malam awak
pada penghujung hari yang menggembirakan.
DUSUN SYCAMORE
Tak guna!
Matilah sebagai seorang pengemis.
MERCUTIO, PANTAI VERONA
♪ Akhirnya menjadi isteri yang buntu dan kesunyian ♪
♪ Hati muda yang bebas ♪
♪ Jangan terlalu taasub ♪
♪ Taasub seperti Rosaline dan kau ♪
-Romeo, awak mesti menari. -Bukan saya.
Bukan saya, percayalah.
Awak ada kasut tarian dengan tapak yang lincah.
-Jiwa saya gelap. -Awak seorang pencinta.
Ambil sayap Cupid dan terbanglah lebih tinggi daripada lelaki biasa.
Saya tenggelam dalam bebanan cinta.
Awak tak patut membiarkan sesuatu selembut cinta tenggelam.
Benarkah cinta itu lembut?
Ia terlalu kasar, biadab, sukar dikawal dan menusuk seperti duri.
Jika cinta itu kasar, berkasarlah semula.
Tusuk semula cinta itu untuk menundukkannya.
Sebaik saja kita masuk, kita akan menari!
Ayuh, jangan bazirkan waktu siang yang ada.
Namun, kita tak sepatutnya pergi.
Kenapa?
Malam tadi, saya bermimpi.
-Saya pun sama. -Apakah mimpi awak?
Orang yang bermimpi selalu menipu.
Mereka terbaring di atas katil sambil mimpikan kebenaran.
Nampaknya, awak bersama Ratu Mab.
Dialah bidan pari-pari.
Dia lebih kecil daripada batu akik
pada cincin seorang pemimpin,
menaiki atom-atom kecil
di atas hidung manusia semasa mereka tidur.
Pedatinya ialah kulit kacang hazel yang kosong,
pemandunya ialah seekor agas kelabu yang kecil.
Dengan pedatinya, dia menelusuri setiap malam dalam minda para pencinta,
dan membuat mereka bermimpikan
cinta.
Pada jari para peguam, mereka mimpikan bayaran mereka.
Kadangkala, dia menelusuri leher seorang tentera,
membuatkannya bermimpi membunuh musuh asingnya.
Tentera itu ketakutan. Jadi, dia berdoa dan tidur semula.
Inilah perempuan tua yang memberi mimpi asmara palsu kepada dara dan teruna
yang mengajar mereka cara melayan pasangan
dan supaya perempuan mendapatkan anak!
Dialah orangnya!
Cukuplah, Mercutio. Jangan bersuara lagi.
Awak sudah mengarut.
Betul.
Saya bercakap tentang mimpi,
sesuatu yang difikirkan minda yang kosong.
Ia hanyalah imaginasi yang sia-sia,
senipis udara dan lebih sukar diramal daripada angin
yang bertiup sejuk ke utara
dan apabila mengganas, ia bertiup ke selatan.
Angin yang awak katakan buat kita lari daripada hala tuju kita.
Makan malam sudah selesai dan kita akan terlewat ke sana.
Saya bimbang jika kita tiba terlalu awal.
Saya dapat rasakan malam ini
akan menjadi permulaan yang teruk.
Ia mungkin akan berakhir
dengan kematian saya
yang mengejut.
Namun, orang yang memiliki nyawa saya
akan menentukan hala tuju saya.
Para lelaki pencinta semua.
♪ Hati muda ♪
♪ Yang bebas ♪
♪ Jangan terlalu taasub ♪
Dadah berkesan dengan cepat.
♪ Hati muda yang bebas ♪
♪ Jangan terlalu taasub ♪
♪ Taasub seperti aku dan kekasihku ♪
♪ Dan aku ♪
♪ Hati muda ♪
♪ Jujurlah dengan dirimu ♪
♪ Jangan kau bertindak melulu ♪
♪ Apabila cinta bukan milikmu ♪
♪ Jadi, aku tak mencintaimu ♪
Dahulu, saya pernah
menarik hati wanita dengan membisikkan cerita pada telinganya.
♪ Cinta ♪
Cik muda, ibu awak panggil.
Awak tak mahu menari dengan saya?
Seorang lelak sejati. Lelaki sejati!
Apa? Berani si miskin itu mencemuh dan menghina keraian kita?
Demi maruah keluarga ini, membunuhnya bukanlah satu jenayah!
Apa yang berlaku, anak saudara pak cik?
Mengapa kamu begitu marah?
Pak cik, itulah si tak guna yang bernama Romeo.
Ahli Keluarga Montague, musuh kita.
-Namanya Romeo? -Dialah orangnya.
Bertenanglah, biarkan dia.
Pak cik takkan menghinanya walau dibanding dengan seluruh kekayaan di bandar ini.
Jadi, bersabarlah. Abaikan dia.
Pak cik, saya takkan tahan dengannya.
Kamu mesti bertahan dengannya.
Pergilah.
Apa pak cik kata tadi? Bertahan dengannya!
-Pergilah. -Pak cik, kita telah dimalukannya.
Mahu timbulkan kekacauan antara tetamu pak cik?
Pernahkah hati saya mencintai sesiapa sehingga setakat ini?
Jika begitu, mata saya menipu
kerana saya tak pernah melihat kecantikan sebenar sehingga malam ini.
Tangan awak yang suci tak patut disentuh tangan saya yang kotor
dan jika awak rasa terhina dengan sentuhan saya,
bibir saya yang kemerahan bersedia
untuk menjadikannya lebih baik dengan ciuman.
Awak terlalu memandang rendah terhadap tangan awak
yang menunjukkan kasih sayang dengan menyentuh tangan saya.
Lagi pun, penziarah menyentuh tangan patung santo.
Saling bersentuhan tapak tangan adalah umpama berciuman.
Bukankah santo dan penziarah juga memiliki bibir?
Ya, penziarah.
Bibir yang digunakan untuk mengucapkan doa.
Jika begitu, biarkan bibir kita bercium seperti mana yang dilakukan tangan.
Makbulkan doa saya supaya kepercayaan saya tak menjadi kesedihan.
Santo takkan bergerak walaupun ketika memakbulkan doa.
Jika begitu, jangan bergerak sementara doa saya termakbul.
Dave.
Dosa saya telah hilang kerana diambil bibir awak.
Jadi, adakah bibir saya mendapat dosa awak?
Dosa daripada bibir saya?
Kebaikan awak buat saya mahu buat salah lagi.
Pulangkan semula dosa saya.
Awak bercium seolah-olah awak sudah mempelajarinya.
Juliet. Mari.
Juliet.
Cik muda, ibu awak ingin bercakap dengan awak.
Mari kita pergi.
Adakah dia ahli Keluarga Capulet?
Namanya Romeo dan dia ahli Keluarga Montague,
satu-satunya anak lelaki musuh awak.
Mari pergi.
Kita mesti pergi ketika situasi benar-benar menyeronokkan.
Ya, malangnya,
saya berdepan dengan masalah yang lebih teruk.
Hei.
-Sayalah lelaki yang tampan. -Sayalah lelaki yang tampan.
Sayalah...
Lelaki yang saya cintai ialah anak kepada musuh saya.
Saya terlalu awal bertemunya dan terlewat untuk mengetahui siapa dia.
Cinta sungguh kejam kerana membuat saya tertawan kepada musuh saya sendiri.
Saya takkan libatkan diri.
Namun, usikan Romeo yang indah ini akan menjadi pahit baginya.
Sayalah lelaki yang tampan!
Romeo!
-Romeo! -Romeo!
Kelucuan.
Lelaki yang tak siuman.
Keghairahan. Pencinta.
Saya seru awak dengan mata bercahaya Rosaline,
dahinya yang tinggi dan bibirnya yang kemerahan,
dengan kakinya yang cantik, lurus dan paha yang menggigil.
Romeo, kalaulah dia menerima awak dan awak dapat mengambil keperawanannya.
Bercakap memang mudah jika tak rasa kesakitannya.
Romeo.
Selamat malam.
Saya akan tidur atas katil saya.
Padang ini terlalu sejuk untuk saya tidur.
Sebentar.
Lampu apa yang masih menerangi tingkap itu?
Ia umpama timur,
dan Juliet bagaikan matahari.
Bangunlah, matahari yang indah dan litupi bulan.
Bulan itu menderita dan lesu kerana awak
lebih cantik daripadanya.
Jangan jadi perawan kerana ia mencemburuinya.
Keperawanan membuatkannya menderita dan iri hati.
Lepaskannya.
Itu pun buah hati saya.
Kalaulah dia tahu betapa saya mencintainya.
Aduhai.
Dia bercakap.
Bersuaralah lagi, bidadari yang cantik.
Romeo.
Mengapalah awak Romeo?
Lupakan ayah awak dan tukarlah nama awak.
Jika tidak, bersumpahlah yang awak mencintai saya
dan saya akan tinggalkan Keluarga Capulet.
Patutkah saya dengar lagi
atau patutkah saya bercakap?
Hanya nama awak menjadi musuh saya.
Awak tetap diri awak walaupun bukan ahli Keluarga Montague.
Apa itu Montague?
Ia bukan tangan, kaki, lengan, muka,
atau anggota badan lelaki yang lain.
Gunalah nama lain.
Ada apa pada nama?
Mawar tetap berbau harum jika diberi nama lain.
Walaupun Romeo bukan namanya,
dia tetap sempurna tanpanya.
Romeo, tukarlah nama awak,
yang tiada kaitan dengan awak dan terimalah seluruh diri saya.
Saya percayakan kata-kata awak.
Bukankah awak Romeo, dari Keluarga Montague?
Bukan kedua-duanya jika awak tak sukakannya.
Bagaimana awak masuk ke sini dan mengapa?
Tembok taman sungguh tinggi dan sukar dipanjat,
awak mungkin akan mati disebabkan identiti awak.
Saya terbang merentasi tembok dengan sayap Cupid.
Tembok batu itu takkan dapat menghalang cinta saya.
Lelaki dilamun cinta akan buat apa saja.
Oleh itu, saudara-mara awak takkan dapat menghalang saya.
Kalau mereka nampak awak, mereka akan bunuh awak.
Kegelapan malam akan menyembunyikan saya daripada mereka.
Jika awak tak cintakan saya, biar mereka menemui saya di sini.
Saya lebih rela dibunuh saudara-mara awak daripada
tak dapat cinta awak.
Awak tak nampak wajah saya dalam gelap.
Jika tidak, awak akan nampak pipi saya yang kemerahan
disebabkan perkara yang akan saya katakan malam ini.
Saya tak kisah berlagak baik dan menafikan perkara yang saya katakan.
Namun, saya tak mahu berlagak baik.
Adakah awak mencintai saya?
Saya tahu awak akan mengiakannya dan saya akan mempercayainya.
Namun jika awak bersumpah, awak mungkin berbohong.
Romeo, jika benar awak mencintai saya, ucapkanlah dengan jujur.
Saya bersumpah atas bulan yang suci yang menerangi pokok-pokok...
Jangan bersumpah atas nama bulan.
Ia sentiasa berubah. Kedudukannya bertukar setiap bulan.
Saya tak mahu awak berubah seperti itu juga.
Dengan apa saya patut bersumpah?
Jangan bersumpah langsung.
Atau jika perlu,
bersumpahlah atas diri awak yang saya puja.
Barulah saya akan percaya awak.
Kalau hati saya
mencintai...
Jangan bersumpah.
Walaupun awak menggembirakan saya, saya tak gembira dengan janji malam ini.
Ia terburu-buru, tak dipertimbangkan, mengejut dan seperti panahan petir,
ia hilang sebelum sempat kita mengatakan "ada petir".
Selamat malam, sayang.
Putik cinta kita pada musim panas ini
akan mekar menjadi bunga apabila kita bertemu lagi nanti.
Selamat malam.
Awak mahu tinggalkan saya sebelum saya puas?
Kepuasan apa yang awak mahukan malam ini?
Jika kita sama-sama meluahkan rasa cinta kita.
Saya sudah pun mencintai awak sebelum sempat awak bertanya.
Juliet.
Tiga patah perkataan saja sebelum kita berpisah, Romeo.
Jika awak jujur mencintai saya dan mahu mengahwini saya,
beritahu saya esok, saya akan hantar utusan kepada awak
untuk maklumkan tempat dan masa kita akan melangsungkannya.
Saya akan serahkan segalanya kepada awak
dan tetap bersama awak di mana saja dalam dunia.
Julieta.
Saya akan naik sebentar lagi.
Namun jika niat awak tak jujur,
-saya merayu... -Juliet.
Saya akan datang!
Berhenti mencari saya dan biar saya bersedih.
Saya akan hantar seorang utusan esok.
Jiwa saya mengharapkannya.
Selamat malam seribu kali.
Meninggalkan awak adalah seribu kali lebih sakit daripada bersama awak.
Juliet.
Julieta.
Selamat malam.
Lelaki dilamun cinta mengejar cintanya seperti pelajar menjauhi bukunya.
Namun apabila meninggalkan kekasihnya,
dia keberatan seperti pelajar yang terpaksa mendekati bukunya.
Romeo.
Jam berapa patut saya hantar utusan itu esok?
Menjelang jam sembilan.
Saya takkan gagal.
Terasa seperti 20 tahun menanti saat itu.
Selamat malam.
Perpisahan ialah kepahitan yang indah.
Saya akan ucap selamat malam hingga malam ini menjadi esok.
Juliet!
Semua yang diciptakan alam semula jadi dalam tanaman, herba dan batu
mengandungi kualitinya yang sebenar.
Tiada kejahatan di dunia yang tidak memberi nilai kepada dunia ini.
Tiada kebaikan yang tidak disalah guna.
Sesuatu takkan bertukar buruk jika disalah guna.
Sesuatu yang baik menjadi buruk jika disalah guna.
Keburukan boleh jadi kebaikan jika betul caranya.
Di dalam kulit bunga yang lemah ini
terdapat racun
dan ubat yang berkuasa.
Jika dihidu, seluruh tubuh kita terasa bagus.
Jika dirasa, maut padahnya.
Ada dua unsur berbeza dalam segalanya, sama ada pada manusia atau tumbuhan,
baik dan buruknya.
Apabila dikuasai kejahatan,
maut membunuh tubuh umpama barah.
Selamat pagi, paderi.
Benedicite.
Siapa yang menyapa saya seawal ini?
-Selamat pagi, Romeo. -Selamat pagi, Romeo.
Selamat pagi.
Anak muda, tentu ada yang tak kena jika awak bangun seawal ini.
Jika itu bukan halnya, mungkin ini jawapannya.
Awak masih belum tidur sejak malam tadi.
Benar kata awak.
Saya lebih suka berehat daripada tidur.
Semoga awak diampunkan jika awak berbuat dosa.
Adakah awak bersama Rosaline?
Rosaline? Tak, paderi.
Saya sudah lupakan gadis itu dan semua kesedihan yang saya alami.
Baguslah.
Namun, ke mana awak pergi?
Saya makan bersama musuh saya.
Saya terluka kerana cinta dan orang itu juga terluka dengan cinta saya.
Awak ada kuasa untuk memulihkan kami berdua.
Bercakaplah seperti biasa dan jelaskan maksud awak.
Jika pengakuan awak mengelirukan, pengampunan awak pun sama.
Saya dan anak perempuan Keluarga Capulet yang kaya
telah sama-sama jatuh cinta.
Kami bertemu, bermain cinta,
dan saling berjanji.
Saya akan beritahu lagi nanti tapi saya merayu,
tolonglah kahwinkan kami hari ini.
Santo Francis.
Sungguh mengejutkan.
Adakah awak telah berputus asa dengan Rosaline yang awak cintai dulu?
Jadi, anak muda jatuh cinta dengan mata, bukan hati mereka.
Awak selalu memarahi saya kerana mencintai Rosaline.
Saya marah kerana awak taasub dengannya, bukan kerana cintakannya.
Tolonglah,
jangan marah saya.
Gadis yang saya cintai sekarang membalas cinta saya.
Gadis yang lain tak mencintai saya.
Ya, dia tahu
awak berlagak seperti jatuh cinta walaupun tak mengetahui maksud sebenarnya.
Mungkin perkahwinan ini dapat menukar kebencian antara kedua-dua keluarga
menjadi cinta sejati.
Marilah, orang muda yang cepat berubah hati. Ikut saya.
Saya akan bantu perkahwinan rahsia awak.
Mungkin perkahwinan ini dapat menukar
kebencian antara kedua-dua keluarga menjadi cinta sejati.
Mari kita pergi. Saya tak sabar lagi!
Pergilah dengan berhemah dan perlahan-lahan.
Orang yang terburu-buru akan jatuh.
KEDAI PANTAI VERONA
IMPIAN TERCIPTA
TEMBAKAN PELURU THUNDER
CINTA
Di mana Romeo? Dia tak pulang semalam?
Dia tak pulang ke rumah ayahnya.
Saya ada bertanya dengan pembantu rumah itu.
Rosaline yang berkulit mulus dan berhati keras itu
akan menyeksa Romeo hingga dia hilang kewarasan.
Tybalt telah menghantar surat ke rumah ayahnya.
Ia pasti surat mencabar.
Adakah Romeo akan membalasnya?
Sesiapa yang tahu menulis boleh membalas surat itu.
Tak, Romeo yang akan membalasnya jika dia menerima cabaran itu.
Kasihan Romeo! Jika begitu, samalah seperti dia sudah mati.
Ditikam oleh mata hitam gadis berkulit putih.
Telinganya ditusuk lagu cinta.
Hatinya dipanah oleh mata panah Cupid.
Adakah dia cukup berani untuk bersemuka dengan Tybalt?
Kenapa? Apa kisah di sebalik Tybalt?
Dia lebih gagah daripada Putera Tak Guna.
Dia seorang yang sentiasa mengikut peraturan.
Dia bertarung seperti orang yang menyanyi dalam resital.
Peka pada masa, jarak dan keseimbangan.
Dia akan berhenti pada masanya.
Satu, dua, dan tiga
kemudian, menikam dada orang itu.
Dia mampu menembusi butang sutera.
Pakar pertarungan.
Lelaki budiman daripada sekolah pemedang yang terbaik.
Dia tahu cara melakukan tusukan hadapan.
Tusukan kilas.
-Tusukan yang tembus! -Apa?
Itu pun Romeo.
Romeo.
Tak guna.
Helo, Encik Romeo.
Ada kata-kata aluan Bahasa Perancis yang
sesuai dengan seluar meleret Perancis awak.
Awak memperdayakan kami malam tadi.
Selamat pagi kepada kamu berdua.
Apa maksud awak dengan pemerdayaan?
Awak lari daripada kami.
Awak tak faham maksud saya?
Maaf, Mercutio.
Saya ada urusan penting
hingga saya terlupa menunjukkan adab yang baik.
Dalam erti kata lain,
urusan penting awak adalah berasmara dengan seseorang.
Maksud awak, merendahkan diri?
Awak telah berjaya mengenai "sasaran".
Itulah penjelasan yang paling beradab dan sopan.
Tak, sayalah pakar dalam adab dan kesopanan.
-Seperti wanita? -Ya.
Kalau begitu, sayalah yang paling dikelilingi para gadis.
Baiklah, si pintar berjenaka.
Baru sekarang awak beramah mesra.
Baru sekarang awak Romeo.
Awak telah menjadi diri sendiri dan apa yang awak pelajari.
Sesuatu yang baik baru muncul.
Selamat tengah hari, puan.
Saya ingin bercakap dengan awak.
Alku.
Ada alku.
Saya sudah tahu.
-Romeo. -Saya sudah tahu.
-Kami sudah tahu. -Romeo.
Adakah awak akan berjumpa ayah awak?
Mari kita ke sana.
Saya akan ikut awak nanti.
Selamat jalan, perempuan tua.
Jika awak memberi Juliet harapan palsu,
ia akan menjadi satu kesalahan yang besar.
Cik Juliet masih muda.
Jika awak memperdayakannya,
ia perbuatan yang kejam terhadap mana-mana wanita dan sikap itu teruk.
Minta dia datang ke gereja tengah hari ini.
Di bilik pengakuan Biarawan Laurence, dia boleh buat pengakuan
dan berkahwin.
Hei.
Pengasuh, berita apa yang awak bawa?
-Pengasuh. -Saya penat. Tunggu sekejap.
Tulang-tulang saya kesakitan.
Sudah merata tempat saya pergi.
Kalaulah awak ada tulang saya dan saya ada berita awak.
Tolonglah, saya merayu, beritahu saya.
Cik muda sungguh terburu-buru.
Awak tak boleh tunggu?
Awak tak nampak saya tercungap-cungap?
Tak mungkin awak tercungap-cungap jika awak masih
sempat beritahu saya yang awak tercungap-cungap.
Adakah ia berita baik atau buruk? Jawablah.
Awak buat pilihan yang teruk.
Awak tak tahu cara memilih lelaki yang baik.
Romeo?
Tak, bukan dia.
Walaupun dia lebih kacak daripada lelaki lain, kakinya lebih gagah,
tangan, kaki dan badannya...
Namun, saya sudah tahu semua itu.
Apa katanya tentang perkahwinan kami?
Apa katanya?
Oh, Tuhan. Sakitnya kepala saya.
Kepala saya berdenyut-denyut.
Belakang saya pun sakit.
Kasihannya.
Di bahagian satu lagi.
Aduh, belakang saya.
Percayalah, saya rasa kesal melihat awak kesakitan.
Pengasuh saya yang baik hati.
Beritahu saya, apa kata cinta hati saya?
Katanya, seperti lelaki budiman yang sopan dan baik,
kacak dan berakhlak mulia.
Di mana ibu awak?
"Di mana ibu awak?"
Peliknya jawapan awak.
Kekasih saya bertanya "Di mana ibu awak?"
Demi Tuhan.
Kenapa awak tak sabar?
Mulai hari ini, uruskan sendiri pesanan awak.
Awak terlalu bimbang.
Beritahulah, apa yang Romeo katakan?
Adakah awak dibenarkan untuk buat pengakuan hari ini?
Ya.
Jadi, lekas pergi jumpa Biarawan Laurence.
Ada seorang suami yang mahu menjadikan awak isterinya.
Kegembiraan yang mengejut ini ada penamat yang mengejut.
Ia membara dalam kemenangan seperti api dan bahan letupan.
Madu itu manis tapi menyakitkan jika terlalu banyak.
Oleh itu, kamu perlu bersederhana dalam cinta.
Romeo akan berterima kasih kepada awak, demi kami berdua.
Saya merayu, Mercutio. Mari kita pulang.
Cuaca hari ini panas, ahli kumpulan Capulet ada di mana-mana.
Jika kita bertembung dengan mereka, kita pasti akan bergaduh.
Apabila cuaca panas, semua orang lekas naik darah.
Kami dari Keluarga Capulet.
Nampak? Awak sama seperti orang yang
apabila masuk ke bar,
hempas senjata di atas meja dan berkata, "Harap saya tak perlu guna senjata ini."
Apabila dia mula memesan gelas kedua,
dia mengacukan senjata pada pelayan tanpa sebab.
Ya.
Benarkah saya seperti itu?
Awak akan naik darah sama seperti mana-mana lelaki di Verona.
Awak akan lakukannya.
Baguslah, Keluarga Capulet datang.
Saya tak peduli.
Ikut saya rapat-rapat.
Selamat sejahtera, tuan-tuan.
Boleh saya bercakap sepatah kata dengan salah seorang daripada kamu?
Hanya sepatah kata dengan salah seorang daripada kami?
Carilah patah perkataan lain.
Kita boleh berbalas ayat, kemudian bergaduh.
Saya sedia melakukannya.
Awak akan beri saya alasan untuk melakukannya.
Tak bolehkah awak cari alasan sendiri?
Mercutio.
Awak selalu bersama Romeo?
Selalu bersama?
Awak fikir kami ahli kugiran?
Jika itu anggapan awak, awak hanya akan dengar bunyi bising.
Inilah "penggesek alat muzik" saya.
Saya akan buat awak menari dengannya!
Tak guna. "Selalu bersama"!
Baik kita ke tempat lebih tertutup atau bincang baik-baik.
Kalau tak, pergi saja.
Di sini, semua orang akan nampak kita.
Mata manusia dibuat untuk melihat, jadi biar mereka lihat.
Saya takkan berganjak untuk ikut kata orang lain.
Semoga awak mendapat ketenangan.
Orang yang saya cari sudah sampai.
Mercutio!
Romeo!
Hanya satu gelaran saya untuk awak.
Awak seorang penjahat!
Tybalt,
saya ada sebab untuk menyayangi awak
yang membuat saya
mengetepikan kemarahan dan mengabaikan penghinaan awak.
Saya bukan penjahat.
Oleh itu, selamat tinggal.
Jelas sekali awak tak mengenali saya.
Ini bukan alasan untuk perbuatan awak terhadap saya!
Berpusing dan keluarkan senjata awak!
Pusing dan keluarkan senjata awak!
-Pusing dan keluarkan senjata. -Saya tak pernah mengapa-apakan awak.
Saya menyayangi awak lebih daripada yang awak tahu, hinggalah awak faham sebabnya.
Jadi, Capulet, nama yang saya sayang seperti nama sendiri,
terimalah kata-kata saya.
Terimalah kata-kata saya.
Penyerahan yang tenang ini memalukan.
Awaklah yang saya benci sepenuh jiwa!
Tybalt!
Tak guna!
Lawanlah dengan saya!
Apa yang awak mahu daripada saya?
Raja Kucing, saya akan cabut satu daripada sembilan nyawa awak.
Saya akan lawan awak!
Hentikan
pergaduhan yang memalukan ini, Mercutio!
-Awak cedera? -Luka ringan saja.
Luka ringan saja!
Luka ringan.
Luka ringan!
Awak mesti berani.
Tak mungkin kecederaan itu teruk.
Ia cukup mencederakan.
Tanya saya esok dan saya mungkin sudah mati.
Semoga kedua-dua keluarga awak
disumpah bencana!
Mereka sudah jadikan saya makanan ulat.
Semoga kedua-dua keluarga awak dilanda bencana!
Tidak!
Mengapa awak menghalang kami?
Saya diserang dari bawah lengan awak.
Saya sangka itulah perkara yang terbaik untuk dilakukan.
Bencana
ke atas kedua-dua keluarga awak.
Tidak!
Ayuh!
Mercutio!
Tidak!
Datanglah, malam.
Datanglah, malam yang indah. Berikan Romeo kepada saya.
Apabila saya mati, jadikan dia bintang dan buruj.
Wajahnya menjadikan syurga indah hinggakan dunia jatuh cinta pada malam
dan lupa akan terik mentari.
Saya telah membeli sebuah agam cinta tapi belum memilikinya,
Walaupun kini saya milik Romeo, dia masih belum memiliki saya.
Hari ini
sungguh membosankan, saya terasa seperti anak kecil yang mahu menyambut perayaan,
tak sabar-sabar menyarung pakaian baharu yang menarik.
Roh Mercutio sedang terawang-awangan. Dia menanti awak untuk menemaninya!
Lelaki tak guna, awak akan mati dengannya nanti!
Sama ada saya, awak atau kita berdua mesti mati bersamanya!
Nasib saya sungguh malang!
Romeo!
Pergi dari sini! Jangan terus berdiri kaku!
Pergi!
Romeo!
Tybalt!
Di mana lelaki jahat yang memulakan pergaduhan ini?
Benvolio,
siapa yang memulakan pertumpahan darah ini?
Romeo menyuruh semua orang bersurai.
Tybalt membunuh Mercutio.
Tybalt memulakan pergaduhan
sebelum Romeo membunuhnya.
Prince!
Sebagai penegak keadilan, balaslah dendam kami dan bunuh ahli Keluarga Montague!
Romeo
bercakap dengan sopan tapi Tybalt marah dan tak mahu berbaik.
Dia ahli Keluarga Montague. Pasti dia berbohong demi keluarganya!
Saya mahukan keadilan. Prince, awak mesti berikannya!
Romeo membunuh Tybalt.
Romeo tak boleh hidup!
Romeo membunuh Tybalt.
Dia membunuh Mercutio.
Jadi, siapa yang perlu membayar nyawa Mercutio?
Bukan Romeo, Prince.
Dia kawan Mercutio.
Kesalahannya adalah demi keadilan dengan mengambil nyawa Tybalt.
Atas kesalahan itu, kita perlu membuangnya dari sini.
-Prince... -Saya tak mahu
dengar rayuan atau alasan lagi!
Awak juga takkan terlepas dengan doa atau tangisan! Jadi, lupakannya!
Suruh Romeo pergi segera!
Jika dia dijumpai di sini, dia akan segera dibunuh!
Romeo kini dibuang negeri!
Dibuang negeri.
Tunjuk belas kasihan tapi mahu membunuh.
Dibuang negeri adalah lebih teruk daripada mati.
Jangan sebut
dibuang negeri.
Awak sentiasa dilanda derita dan malapetaka.
Mulai hari ini, awak dihalau dari Verona.
Awak pasti dapat mengatasinya kerana dunia ini luas dan besar.
Tiada dunia untuk saya tanpa Verona.
Ia sama seperti diusir dari dunia dan diusir dari dunia bermakna mati.
Pengusiran adalah kata lain bagi mati.
Menggelar pengusiran sebagai kematian umpama memotong kepala dengan kapak emas
dan senyum sementara saya dibunuh.
Dosa besar.
Sungguh biadab dan tak bersyukur.
Awak diberi belas kasihan tapi langsung tak menyedarinya.
Pergi.
Saya dihantar oleh Cik Muda Juliet!
Selamat datang.
Di mana suami cik muda saya?
Romeo, mari sini.
Pengasuh.
Tuan.
Oh, tuan.
Kematian adalah pengakhiran bagi semua orang.
Adakah awak maksudkan Juliet?
Di mana dan bagaimana keadaannya?
Apa kata isteri saya tentang cinta kami yang hancur ini?
Dia tak berkata apa-apa. Dia cuma menangis tak henti-henti.
Dia memanggil nama awak dan menangis di katil lagi.
Dia memanggil nama saya
seolah-olah saya peluru yang membunuhnya,
seperti mana saya membunuh sepupunya.
Saya sangka awak lebih bijak dan berfikiran waras daripada ini.
Juliet masih hidup. Awak sepatutnya berasa gembira.
Tybalt mahu membunuh awak tapi awak membunuhnya dulu. Awak patut rasa gembira.
Undang-undang yang sepatutnya membunuh awak hanya diubah kepada pengusiran.
Awak sepatutnya berasa gembira.
Hidup awak penuh dengan rahmat.
Mengapa awak merungut soal kelahiran, syurga dan dunia
sedangkan awak memiliki ketiga-tiganya?
Cik muda saya menyuruh saya memberi cincin ini kepada awak.
Ia buat saya berasa lebih tenang.
Pergi.
Pergilah bersama isteri yang awak kahwini.
Pergi ke biliknya dan tenangkan dia.
Lekas bergerak!
Namun, pergi dari sana
sebelum pengawal malam bertugas. Kemudian, pergilah ke Mantua
sementara perkahwinan awak dapat dihebahkan dan keluarga awak berbaik-baik.
Kami akan minta Prince mengampunkan awak dan bawa awak pulang
dengan lebih banyak kegembiraan
berbanding kesedihan semasa pemergian awak.
Cepat, pergi!
Pergi sebelum hari siang.
Berehatlah di Mantua.
Selamat tinggal.
Oh, Tuhan!
Adakah Romeo yang membunuh Tybalt?
Dia umpama ular yang menyamar seperti bunga!
Wujudkah buku yang jahat dengan muka depan yang indah?
Saya tak sangka kejahatan tersembunyi di sebalik sesuatu yang indah.
Dia tak mahu keluar daripada biliknya.
Saya tak patut mengambil hatinya saat dia sedang bersedih.
Dengar, dia amat menyayangi sepupunya, Tybalt.
Saya pun sama.
Apa pun,
kita dilahirkan untuk mati juga nanti.
Saya akan tanya dia esok. Malam ini, dia berkurung seorang diri dalam kesedihan.
Patutkah saya mencela suami saya sendiri?
Kasihan suami saya yang selalu memuji saya
tapi walaupun baru berkahwin, saya sudah pun mencelanya?
Namun, mengapa awak membunuh sepupu saya?
Saya akan bertegas demi cinta anak saya.
Saya pasti dia akan dengar kata saya.
Tak, lebih daripada itu!
Saya tak meraguinya!
Bagaimana dengan hari Khamis?
Tuan, saya...
Kalaulah esok hari Khamis!
Kalau begitu, pada hari Khamis!
Sayang!
Pergi bilik Juliet sebelum awak tidur.
Beritahu dia, pada hari Khamis, dia akan berkahwin dengan Paris!
Awak akan pergi?
Hari belum siang lagi.
Saya mesti pergi untuk terus hidup, jika tidak, saya akan dibunuh.
Cahaya itu bukan waktu siang. Saya tahu.
Ia cuma meteor yang keluar daripada matahari
untuk menerangi perjalanan awak ke Mantua.
Jadi, tunggulah sebentar. Awak tak perlu pergi lagi.
Biar saya ditangkap.
Biar saya dibunuh!
Saya mahu berada di sini, bukannya pergi.
Datanglah, wahai maut!
Juliet mahukannya.
Apa khabar, sayang?
Mari kita berbual. Hari belum siang.
Hari sudah siang...
Hari sudah siang!
Jadi, pergilah!
Pergi sekarang! Cahaya pagi semakin terang.
Hari semakin siang
dan ia lebih menyakitkan kita.
Cik muda!
Ibu cik muda sedang menuju ke sini!
Juliet, kamu sudah bangun?
Kalau begitu, jendela membawa masuk hari baharu dan hidup
-dibawa keluar! -Juliet?
Dapatkah kita bertemu lagi?
Saya tak rasa begitu.
Percayalah, sayang.
Semua masalah ini akan menjadi cerita
-untuk kita ingati akan datang. -Juliet.
Juliet.
Oh, Tuhan. Saya memiliki jiwa yang meramal kejahatan.
Melihatkan awak di bawah, awak kelihatan seperti orang yang akan mati.
Selamat tinggal!
Wahai nasib!
Berubahlah, nasib.
Saya harap dia dapat pulang segera.
Kamu ada ayah yang mengambil berat.
Dia telah mengatur hari yang gembira untuk hilangkan kesedihan kamu.
Hari yang kamu tak jangka dan tak dicari ibu.
Ibu, beritahulah, hari apakah itu?
Pada hari Khamis nanti, kamu akan berkahwin dengan Paris
di Gereja St. Peter, kamu akan jadi pengantin yang cukup gembira.
Saya bersumpah atas nama gereja St. Peter dan santo itu sendiri,
dia takkan buat saya gembira!
Ayah kamu datang. Beritahulah dia sendiri.
Bagaimana, sayang?
Sudahkah awak beritahu dia keputusan kita?
Ya.
Namun, dia tak setuju. Dia menolaknya.
Kalaulah lelaki itu mati dan cintanya terkubur sekali.
Bagaimana ini boleh terjadi?
Dia enggan menerimanya?
Dia tak bangga mendapat calon suami sebegitu?
Dia tak sedar dengan rahmat ini, tak sedar bahawa dia tak layak
untuk lelaki yang kita carikan sebagai suaminya?
Saya tak bangga dengan apa yang ayah cari. Namun, saya bersyukur ayah menemuinya.
Saya tak bangga dengan perkara yang saya benci!
Kamu tak tahu berterima kasih atau bangga dengan ayah!
Tidak!
Namun, kamu tetap perlu bersedia untuk hari Khamis!
-Sabarlah dan dengar kata saya! -Memalukan!
Hentikannya!
Jangan cakap apa-apa! Jangan menjawab! Jangan melawan kata ayah!
Sayang, awak sudah hilang akal?
Lupakannya, anak tak tahu bersyukur dan menderhaka!
Oh, Tuhan, selamatkan dia!
Tuan tak patut
-memarahinya sebegitu! -Diam, si dungu!
Dengar.
Pergi gereja pada hari Khamis, atau jangan pandang muka ayah lagi!
Jadi anak ayah dan ayah akan kahwinkan kamu dengan kawan ayah.
Jika tidak, kamu akan mengemis, kebuluran dan mati di tepi jalan!
Percayalah. Baik kamu fikir masak-masak.
Ayah takkan langgar janji ini!
Wahai ibu, jangan halau saya!
Tangguhkan perkahwinan ini selama sebulan, atau seminggu.
Jika tidak, lebih baik sediakan kubur saya di sebelah Tybalt.
Jangan bercakap dengan ibu
kerana ibu takkan bersuara.
Buatlah apa yang kamu mahu, ibu sudah penat risaukan kamu.
Oh, Tuhan!
Pengasuh,
bagaimana saya boleh menghalangnya?
Apa kata awak? Awak tak bawa berita gembira?
Tenangkanlah saya, pengasuh!
Hanya ini
yang dapat saya katakan.
Saya rasa lebih baik awak berkahwin dengan Paris.
Dia lelaki yang baik.
Saya pasti awak akan gembira dalam perkahwinan kedua
kerana ia lebih baik daripada perkahwinan pertama awak.
Jika bukan lebih baik pun,
perkahwinan pertama awak sudah berakhir.
Jika Romeo sebaik Paris pun, tiada gunanya kerana dia tiada di sini.
Adakah awak bercakap dari hati awak sendiri?
Saya bercakap dari hati dan jiwa saya. Jika tidak, saya sumpah kedua-duanya!
Amen.
Apa?
Awak telah memujuk saya.
Masuk
dan beritahu ibu bahawa saya akan pergi. Saya telah membuat ayah marah,
jadi saya akan jumpa Biarawan Laurence untuk mengaku dan minta pengampunan.
Dia terlalu bersedih atas kematian Tybalt.
Ayahnya fikir terlalu bahaya jika dia terus dibiarkan bersedih.
Tindakannya betul untuk mempercepatkan perkahwinan kami
supaya Juliet berhenti menangis.
Gembira bertemu awak, kekasih dan isteri saya.
Mungkin benar, setelah saya jadi isteri awak.
Ia akan berlaku pada hari Khamis ini, sayang.
Apa yang akan terjadi, tetap akan terjadi.
Ada benarnya.
Awak datang untuk buat pengakuan?
Paderi, awak ada masa untuk saya? Atau patutkah saya datang waktu misa malam?
Saya ada masa untuk awak yang sedang bersedih.
Tuan, tolong tinggalkan kami sendirian.
Demi Tuhan, saya tak patut melambatkan hambanya yang setia.
Juliet,
saya akan kejutkan awak pada awal pagi Khamis.
Sehingga itu, selamat tinggal
dan simpanlah ciuman suci ini.
Jangan kata awak sudah tahu tentang perkahwinan ini
melainkan awak tahu cara untuk saya menghalangnya!
Masalah ini amat sukar untuk saya selesaikan!
Jika awak yang lebih arif pun tak dapat membantu,
anggaplah penyelesaian saya ini betul.
-Saya akan selesaikannya dengan ini! -Tunggu!
Cakaplah segera! Saya mahu mati!
Saya nampak ada harapan, tapi kita mesti bertindak berani kerana
situasi begitu mendesak.
Jika awak enggan mengahwini Paris,
awak mungkin mahu mati untuk selesaikan masalah ini.
Awak boleh bergelut dengan maut
untuk lari daripada rasa malu.
Jika awak berani melakukannya,
saya akan beri penyelesaiannya.
Tubuh awak akan jadi sejuk dan awak takkan bernafas.
Awak takkan dapat bergerak, badan awak kaku seperti mayat.
Dengar,
apabila pengantin lelaki datang nanti, awak akan kelihatan seperti sudah mati.
Awak akan dibawa ke makam Keluarga Capulet.
Awak akan kelihatan seperti sudah mati selama 24 jam,
kemudian, akan terjaga seperti baru bangun dari tidur.
Sementara itu, saya akan maklumkannya kepada Romeo.
Dia akan datang malam itu dan membawa awak ke Mantua.
Ambil botol ini, sebelum tidur, campurkan bersama arak untuk diminum.
Saya akan hantar surat kepada suami awak di Mantua.
Helo?
UNTUK ROMEO
Ke hadapan Romeo, kami datang pada jam 4 petang untuk hantar surat penting
Bagaimana jika campuran ini tak berkesan?
Adakah saya terpaksa berkahwin pagi esok?
Adakah kamu sibuk?
Kamu perlukan bantuan ibu?
Tak, ibu. Saya sudah tahu apa yang patut dipakai untuk esok.
Jika ibu tak kisah, saya mahu bersendirian.
Biarlah pengasuh menemani ibu malam ini.
Saya pasti ibu sibuk dengan persiapan majlis mengejut ini.
Selamat malam.
Pergilah berehat.
Kamu pasti memerlukannya.
Selamat tinggal.
Entah bila kita akan berjumpa lagi.
Selamat malam.
Romeo.
Saya minum untuk awak.
Seperti adatnya, bawa dia ke gereja dengan pakaian yang terbaik.
Sepanjang hari, perasaan yang aneh membuat saya rasa gembira.
Saya bermimpi isteri saya datang dan nampak saya mati.
Dia hidupkan saya semula dengan ciuman
Saya bangkit daripada mati dan menjadi maharaja.
Saya!
Betapa indahnya dapat bersama isteri tercinta,
memikirkan tentang cinta saja sudah cukup membuat saya gembira!
Berita dari Verona!
Apakah beritanya, Balthasar?
Adakah awak bawa surat daripada biarawan itu?
Bagaimana dengan isteri saya?
Ayah saya sihat?
Bagaimana keadaan Juliet?
Tentu tiada masalah jika dia sihat.
Dia sihat dan tiada masalah yang berlaku.
Jasadnya berada di makam Capulet dan rohnya berada di samping malaikat.
Saya nampak dia dikebumikan.
Maafkan saya kerana membawa berita buruk ini.
Benarkah?
Saya akan lawan awak, bintang!
Juliet!
Saya akan pergi malam ini.
Sabarlah!
Tinggalkan saya!
Awak nampak pucat dan tak keruan seolah-olah mahu mencederakan diri.
Awak salah!
Bukankah awak ada surat untuk saya daripada biarawan itu?
Tiada gunanya.
Juliet,
saya akan mati bersama awak malam ini.
Saya akan pergi malam ini.
Romeo berada di Verona.
Tiba-tiba saya berasa takut!
Saya takut perkara yang buruk
akan berlaku.
Surat itu amat penting!
Saya tak dapat menghantar atau membawanya ke sini.
Bahaya jika ia tak dihantar.
Bawa musuh-musuh ini, Capulet dan Montague!
Biar saya minum racun itu, sesuatu yang cepat berkesan
hingga yang minum akan terus mati.
Saya ada racun sebegitu tapi ia diharamkan di Verona dan hukumannya adalah mati.
Dunia ini dan undang-undang tak menyebelahi awak.
Jangan jadi miskin, langgar undang-undang dan ambil wang ini.
Saya setuju kerana saya perlukan wang, bukan kerana saya mahukannya.
Saya bayar kerana awak perlukan wang, bukan kerana saya mahukannya.
Minumlah. Walaupun awak sekuat 20 orang lelaki, awak akan segera mati.
Inilah emas saya.
Racun yang lebih teruk untuk jiwa manusia
daripada racun yang awak tak boleh jual ini.
ATAS SEBAB APA
DIHANTAR, DIKIRIM, SURAT PENTING
Romeo tak tahu apa yang berlaku.
Saya akan hantar surat lagi ke Mantua.
Tak lama lagi, Juliet akan terjaga.
Dia akan bangun semula.
Saya merayu.
Awak mesti teruskan hidup.
Selamat tinggal, kawan.
Saya akan tinggalkan awak.
Jangan ganggu orang yang terdesak!
Tunggu!
Saya ulangi, tunggu!
Cinta hati saya.
Isteri saya.
Maut telah mencabut nafas awak
tapi ia masih belum menghancurkan kecantikan awak.
Awak masih belum ditawan.
Bibir dan pipi awak masih kemerahan.
Kematian masih belum menjadikannya pucat.
Juliet, sayang,
Kenapa awak masih kelihatan cantik?
Patutkah saya percaya bahawa kematian mencintai awak
dan ia mahukan memiliki awak?
Di sini.
Di sinilah saya akan bersemadi selamanya
dan lupakan malang yang asyik menghantui saya.
Mata, pandanglah buat kali terakhir.
Tangan, peluklah buat kali terakhir.
Bibir...
Pintu memberi kita nafas,
tutuplah dengan ciuman suci.
Saya telah berjanji
untuk mati.
Romeo.
Apa ini?
Racun.
Awak minum semuanya dan tak tinggalkan sedikit untuk saya?
Biar saya cium bibir awak.
Mungkin masih ada sisa racun padanya.
Bibir awak sungguh hangat.
Jadi,
dengan ciuman,
saya akan mati.
SAYA CINTAKAN AWAK
Nampak hasilnya daripada kebencian kamu semua?
Tuhan telah menghilangkan kegembiraan kamu dengan cinta.
Saya juga telah kehilangan beberapa orang ahli keluarga saya.
Semua orang telah dihukum.
Semua orang telah dihukum!
Pagi ini muncul dalam kelam.
Matahari terlalu berduka untuk muncul.
Mari kita terus bercakap tentang perkara-perkara yang sedih.
Ada yang akan diampunkan dan ada yang dihukum.
Tiada kisah yang lebih menyayat hati daripada kisah Juliet dan Romeo.
Diterjemahkan oleh Khanisah Mohamad Kambari